b'\n_START_ARTICLE_\nVen\xc3\xa4j\xc3\xa4n esihistoria\n_START_SECTION_\nJ\xc3\xa4\xc3\xa4kauden maksimin 18\xc2\xa0000 eaa. j\xc3\xa4lkeiset v\xc3\xa4est\xc3\xb6t\n_START_PARAGRAPH_\nKostenkinin kulttuuri jatkui Ukrainan ja Ven\xc3\xa4j\xc3\xa4n etel\xc3\xa4isill\xc3\xa4 alueilla l\xc3\xa4hes 6\xc2\xa0000 vuotta j\xc3\xa4\xc3\xa4kauden maksimin j\xc3\xa4lkeen, mutta noin 13\xc2\xa0600 eaa. v\xc3\xa4est\xc3\xb6n m\xc3\xa4\xc3\xa4r\xc3\xa4 oli lis\xc3\xa4\xc3\xa4ntynyt ja j\xc3\xa4\xc3\xa4kauden j\xc3\xa4lkeiset olosuhteet muuttuivat nopeasti._NEWLINE_Valdai- tai Veiksel- j\xc3\xa4\xc3\xa4kauden j\xc3\xa4lkeinen l\xc3\xa4mpeneminen aiheutti tundra-alueiden muuttumisen ensiksi suuriksi j\xc3\xa4\xc3\xa4j\xc3\xa4rviksi mm. Ukrainan Kostenkinin kulttuurin alueella. Asutus vaihtoi asuma-aluettaan ja levisi sielt\xc3\xa4 nopeasti noin vuosina 13\xc2\xa0600\xe2\x80\x9310\xc2\xa0500 eaa. It\xc3\xa4meren rannoille ja Ven\xc3\xa4j\xc3\xa4n Uralille. Laaja eurooppalainen Gravette-horisontti oli monilta piirteilt\xc3\xa4\xc3\xa4n homogeeninen. Se ulottui viel\xc3\xa4 noin 13\xc2\xa0000 eaa. Pyreneilt\xc3\xa4 nykyisen Moskovan seuduille asti. Mammuttiriistakanta romahti ja aikaisemmin eritt\xc3\xa4in hyv\xc3\xa4 toimeentuloj\xc3\xa4rjestelm\xc3\xa4 muuttui huonommaksi. Euroopan mammutinmets\xc3\xa4st\xc3\xa4jien k\xc3\xa4ytt\xc3\xa4m\xc3\xa4 alue rajoittui l\xc3\xa4mpenemisen j\xc3\xa4lkeen Keski-Ven\xc3\xa4j\xc3\xa4n/Ukrainan etel\xc3\xa4iseen jokitasankoon. N\xc3\xa4m\xc3\xa4 ovat l\xc3\xa4hes samoja alueita kuin Denekamp-interstadiaalin aikana 28\xc2\xa0000\xe2\x80\x9322\xc2\xa0000 eaa. el\xc3\xa4neet Sungir-Kostenki-kulttuurit. It\xc3\xa4isess\xc3\xa4 mammutinmets\xc3\xa4st\xc3\xa4j\xc3\xa4teknokompleksissa oli jo kiinteit\xc3\xa4 ymp\xc3\xa4rivuotisia tukikohtia. Silmiinpist\xc3\xa4v\xc3\xa4\xc3\xa4 oli silloinen mammutin mets\xc3\xa4st\xc3\xa4j\xc3\xa4v\xc3\xa4est\xc3\xb6n paikkasidonnaisuus, koska mammutti oli kuolemassa sukupuuttoon._NEWLINE_Arojen metsittyess\xc3\xa4 ja mammutin h\xc3\xa4vitess\xc3\xa4 noin 11\xc2\xa0000 eaa. seurasi asuinpaikkojen muutoksia. Kostenkinin-Moldovan-kulttuurien ja it\xc3\xa4isen Desna-kompleksin v\xc3\xa4est\xc3\xb6\xc3\xa4 siirtyi pohjoisemmaksi osana laajaa uutta Swidryn kulttuuria, jonka keskus on ollut nykyisen Puolan alueella._NEWLINE_J\xc3\xa4\xc3\xa4n v\xc3\xa4istyess\xc3\xa4 Valdain yl\xc3\xa4ng\xc3\xb6lt\xc3\xa4 pohjoiseen my\xc3\xb6h\xc3\xa4ispaleoliittisen ja mesoliittisen (kivikauden) kulttuurien cro-magnon-mets\xc3\xa4st\xc3\xa4j\xc3\xa4v\xc3\xa4est\xc3\xb6t asuttivat j\xc3\xa4\xc3\xa4n ja tundran alta vapautuvia alueita. N\xc3\xa4m\xc3\xa4 kulttuurit, joiden tiedet\xc3\xa4\xc3\xa4n vaikuttaneen my\xc3\xb6s nykyisen Ven\xc3\xa4j\xc3\xa4n alueella, olivat Swidryn ja Kundan kulttuurit Puolan, Viron, Laatokan, Arkangelin alueella n. 9\xc2\xa0000 eaa. sek\xc3\xa4 Ven\xc3\xa4j\xc3\xa4ll\xc3\xa4 ja Valko-Ven\xc3\xa4j\xc3\xa4ll\xc3\xa4 Krasnosilljan kulttuuri. Peuralaumojen h\xc3\xa4vi\xc3\xa4minen kaakosta ja id\xc3\xa4st\xc3\xa4 etenev\xc3\xa4 mets\xc3\xa4vy\xc3\xb6hykkeen levi\xc3\xa4minen aiheuttivat elinkeinojen muuttumisen p\xc3\xa4\xc3\xa4asiassa hirven, majavan, suden ja villisian mets\xc3\xa4stykseksi. My\xc3\xb6s kalastuksella on ollut merkityst\xc3\xa4 (ks. Antrean verkko)._NEWLINE_Koska Ven\xc3\xa4j\xc3\xa4n Euroopan puoleiset it\xc3\xa4osat ja Uralin takainen Aasia olivat j\xc3\xa4\xc3\xa4kauden maksimin aikana j\xc3\xa4\xc3\xa4tt\xc3\xb6mi\xc3\xa4, oli maankuoren tundra jopa kilometrien syvyydelt\xc3\xa4 j\xc3\xa4\xc3\xa4ss\xc3\xa4. T\xc3\xa4m\xc3\xa4n vuoksi ei ole arkeologista tietoa Koillis-Ven\xc3\xa4j\xc3\xa4n asutuksesta 22\xc2\xa0000\xe2\x80\x939\xc2\xa0000 eaa. T\xc3\xa4m\xc3\xa4n ajan j\xc3\xa4lkeen arvellaan Kundan ja aikaisemmin etel\xc3\xa4\xc3\xa4n Swidryn kulttuurien mets\xc3\xa4st\xc3\xa4j\xc3\xa4v\xc3\xa4est\xc3\xb6jen levinneen koko Ven\xc3\xa4j\xc3\xa4n alueelle.  Esimerkkin\xc3\xa4 t\xc3\xa4st\xc3\xa4 kaudesta ovat Veretjen asuinpaikan l\xc3\xb6yd\xc3\xb6t. _NEWLINE_Swidry- ja Kunda-populaation arvellaan polveutuneen l\xc3\xa4ntisist\xc3\xa4 cro-magnon-ryhmist\xc3\xa4. Arkeologisesti on mahdoton osoittaa ovatko v\xc3\xa4est\xc3\xb6t jatkuneet Kostenki-, Moldova-, Magdalien- ja Hampuri-kulttuureista. Kun ottaa huomioon tapahtumat Aller\xc3\xb6d-kauden aikana, jolloin l\xc3\xa4ntiset Federmesser-k\xc3\xa4rjet levisiv\xc3\xa4t Keski-Ven\xc3\xa4j\xc3\xa4lle asti, on jopa todenn\xc3\xa4k\xc3\xb6ist\xc3\xa4, ett\xc3\xa4 Kundan v\xc3\xa4est\xc3\xb6 on sekoitus n\xc3\xa4ist\xc3\xa4 my\xc3\xb6h\xc3\xa4ispaleoliittisista populaatioista. Uutta migraatiota Ven\xc3\xa4j\xc3\xa4n alueelle ei ole tullut kuin vasta noin 3\xc2\xa0000 eaa. tai 1\xc2\xa0000 eaa.\n_START_SECTION_\nKampakeraamiset kulttuurit 5\xc2\xa0200\xe2\x80\x933\xc2\xa0000 eaa.\n_START_PARAGRAPH_\nNoin 5\xc2\xa0000\xe2\x80\x933\xc2\xa0000 eaa. esiintyv\xc3\xa4t kampakeramiikan alueet ulottuivat Veiksel-joelta Uralille. T\xc3\xa4m\xc3\xa4n alueen on otaksuttu olleen kielelt\xc3\xa4\xc3\xa4n ainakin osittain suomalais-ugrilainen.\n_START_SECTION_\nNeoliittinen maanviljelykulttuurin levi\xc3\xa4minen\n_START_PARAGRAPH_\nMaanviljely saapui Euroopan alueelle n. 6\xc2\xa0500 eaa. alkaen. Noin 3\xc2\xa0000 eaa. Dneprin ja Dnestrin v\xc3\xa4lille kehittynyt Tripoljen kulttuuri oli maanviljelykulttuuri. Alueen alkuper\xc3\xa4inen mets\xc3\xa4stysv\xc3\xa4est\xc3\xb6 vaihtoi toimeentulosysteemi\xc3\xa4\xc3\xa4n.\n_START_SECTION_\nPaimentolaiset\n_START_PARAGRAPH_\nMustanmeren pohjoisrannoille saapui noin 1\xc2\xa0000 eaa. alkaen nomadiheimoja, kimmerialaiset, skyytit, sarmaatit ja 375 jaa. hunnit. Kielellisesti turkinsukuisiksi oletetut hunnit kiihdyttiv\xc3\xa4t Euroopan kansainvaelluksia.'